*„Даито"* (горе) и *„уакизаши"* (долу) *„даишоо"* сет, заедно со примероци во основен облик, покажувајќи ја разликата во должината.
**Вакизаши** — едниот од традиционално направените јапонски мечеви *(„нихонотоо")* кои ги носеле самураите во Феудална Јапонија.

Опис
----

*Уакизаши* обично има сечило помеѓу 30 и 60 см, со оние *уакизаши* мечеви кои за малку ја достигнуваат должината на *катаната* се нарекуваат *оо-уакизаши,* додека оние *уакизаши* мечеви кои за малку ја достигнуваат должината на *тантоо* мечевите се нарекуваат *коо-уакизаши*. *Уакизашите* кои се носеле заедно со *катаните* биле официјален знак дека носителот е самурај или мечувалец. Кога се носеле заедно, како сет, мечевите се нарекувале *даишоо*, што буквално се преведува како „голем-мал". *Катана* бил „големиот" или долгиот меч, а *уакизаши* бил „малиот" или придружниот меч. *Уакизаши* не се нужно само помала верзија на *катаната*; тие можат да бидат стопени поинаку и да имаат различен пресек.

Историја и употреба
-------------------

Производството на мечеви во Јапонија е поделено на специфични временски периоди:

* *Јокотоо* (антички мечеви, до 900 г.)
* *Котоо* (стари мечеви од 900 – 1596 г.)
* *Шинтоо* (нови мечеви од 1596 – 1780 г.)
* *Шиншинтоо* (понови мечеви од 1781 – 1876 г.)
* *Гендаитоо* (модерни мечеви од 1876 – 1945 г.)
* *Шинсакутоо* (новоизработени мечеви од 1953–)

*Уакизаши* се користеле уште во XV или XVI век. *Уакизаши* се користеле како резервен или помошен меч; се користеле и за борби од близу, или за обезглавување на поразен противник, а понекогаш и за извршување на *сеппуку*, ритуално самоубиство. *Уакизаши* бил еден од неколкуте кратки мечеви што биле достапни за употреба од страна на самураите, вклучувајќи ги и мечевите *јорои-дооти* и *чиса-катана*. Терминот *уакизаши* првично не опишувал мечеви со која било официјална должина на сечилото и бил кратенка од *уакизаши но катана* („меч што се носи странично"); терминот се однесувал на придружните мечеви од сите големини. Дури во Едо периодот во 1638 година, кога владетелите на Јапонија се обиделе да ги регулираат типовите мечеви и социјалните групи на кои им било дозволено да ги носат, биле официјално поставени должините на *катана* и *уакизаши* мечевите.

Канзан Сатоо, во својата книга насловена *„Јапонскиот меч"*, забележал дека се чини дека немало некоја посебна потреба од *уакизаши* мечот и сугерира дека тој можеби станал попопуларен од *тантоо* мечот затоа што бил посоодветен за борби во затворени простории. Тој го споменал и обичајот гостите да ја оставаат *катаната* пред вратата на замокот или палатата кога влегувале, но притоа продолжувале да го носат *уакизаши* мечот внатре. Додека носењето *катана* било ограничено на класата самураи, *уакизаши* мечеви со законска должина *(коо-уакизаши)* можеле да носат општествената класа *чоонин,* која ги вклучувала трговците. Ова било вообичаено при патувањето поради ризикот да бидат пресретнати од разбојници. *Уакизаши* се носеле на левата страна, прицврстени на појасот на половината (*ува-оби* или *химо*).

* ГАЛЕРИЈА
* Надворешноста на лакиран уакизаши меч, направен по маки-е техника. Сечилото е направено од Фусамуне, кон крајот на XV - почеток на XVI век, а кориците (футролата) од XVIII век.Надворешноста на лакиран *уакизаши* меч, направен по маки-е техника. Сечилото е направено од Фусамуне, кон крајот на XV - почеток на XVI век, а кориците (футролата) од XVIII век.
* Уакизаши од Едо периодот.Уакизаши од Едо периодот.
* Расклопен старински јапонски уакизаши со коширае и слични делови, со јасно видлив хамон (средишната линија на остриот дел од сечилото).Расклопен старински јапонски *уакизаши* со *коширае* и слични делови, со јасно видлив *хамон* (средишната линија на остриот дел од сечилото).
* „Уакисаши" искован од Санпин Масатоши, ран XVII век. Расклопените коширае ги прикажуваат тсуба (штитникот), парот коогаи (игли за коса) и Козука (мал скриен нож) деловите. Изложени во Британскиот музеј.„Уакисаши" искован од Санпин Масатоши, ран XVII век. Расклопените *коширае* ги прикажуваат *тсуба* (штитникот), парот *коогаи* (игли за коса) и *Козука* (мал скриен нож) деловите. Изложени во Британскиот музеј.

Поврзано
--------

* Корица за јапонски меч
* Оодачи
* Тачи
* Тсуруги
* Учигатана

Наводи
------

1. ↑  *The Development of Controversies: From the Early Modern Period to Online Discussion Forums*, Volume 91 of Linguistic Insights. Studies in Language and Communication, Author Manouchehr Moshtagh Khorasani, Publisher Peter Lang, 2008, ISBN 978-3-03911-711-6 p. 150
2. 1 2 3  *The Complete Idiot's Guide to World Mythology, Complete Idiot's Guides*, Authors Evans Lansing Smith, Nathan Robert Brown, Publisher Penguin, 2008, ISBN 978-1-59257-764-4 p. 144
3. ↑  *The Development of Controversies: From the Early Modern Period to Online Discussion Forums*, Volume 91 of Linguistic Insights. Studies in Language and Communication, Author Manouchehr Moshtagh Khorasani, Publisher Peter Lang, 2008, ISBN 978-3-03911-711-6 p. 150
4. ↑  *The Japanese sword*, Kanzan Satō, Kodansha International, 1983 p.68
5. ↑  Mol, Serge (2003). *Classical weaponry of Japan: special weapons and tactics of the martial arts*. Kodansha International. стр. 18–24. ISBN 4-7700-2941-1.
6. ↑  Ratti, Oscar; Westbrook, Adele (1973). *Secrets of the samurai: a survey of the martial arts of feudal Japan*. Tuttle Publishing. стр. 258. ISBN 0-8048-1684-0.
7. ↑  *Samurai: The Code of the Warrior*, Thomas Louis, Tommy Ito, Sterling Publishing Company, Inc. 2008 P.138
8. ↑  Clive Sinclaire (1 November 2004). *Samurai: The Weapons and Spirit of the Japanese Warrior*. Lyons Press. стр. 40–58. ISBN 978-1-59228-720-8.[*мртва врска*]
9. ↑  トム岸田 (24 September 2004). *靖国刀*. Kodansha International. стр. 42. ISBN 978-4-7700-2754-2.
10. ↑  *Samurai: The Weapons and Spirit of the Japanese Warrior*, Clive Sinclaire, Globe Pequot, 2004 P.87[*мртва врска*]
11. ↑  *Samurai: The Code of the Warrior*, Thomas Louis, Tommy Ito, Sterling Publishing Company, Inc. 2008 P138
12. ↑  *The encyclopedia of nineteenth-century land warfare: an illustrated world view*, Byron Farwell, W. W. Norton & Company, 2001 P.240
13. ↑  *A glossary of the construction, decoration and use of arms and armor in all countries and in all times, together with some closely related subjects*, George Cameron Stone, Jack Brussel Pub. 1961 P.201
14. ↑  *Handbook to life in medieval and early modern Japan*, William E. Deal, Oxford University Press US, 2007 P.158
15. ↑  *Samurai, warfare and the state in early medieval Japan* (Google eBook), Karl F. Friday, Psychology Press, 2004 P.78
16. ↑  *The connoisseur's book of Japanese swords*, Kōkan Nagayama, Kodansha International, 1998 P.35
17. ↑  *The Japanese sword*, Kanzan Satō, Kodansha International, 1983 P.68
18. ↑  *Taiho-jutsu: law and order in the age of the samurai*, Don Cunningham, Tuttle Publishing, 2004 P,23
19. ↑  *The connoisseur's book of Japanese swords*, Kōkan Nagayama, Kodansha International, 1998 P.28
20. ↑  *Secrets of the samurai: a survey of the martial arts of feudal Japan*, Oscar Ratti, Adele Westbrook, Tuttle Publishing, 1991 P.260

Надворешни врски
----------------

* Водич за јапонски мечеви од Ричард Штајн
* Уакизаши, јапонски меч Архивирано на 2 март 2020 г.